صحت اور خاندانی بہبود کی وزارت
ڈاکٹرہرش وردھن نے ایچ آئی وی/ ایڈز کے بچاؤ سے متعلق یو این جی اے کے 75 ویں اجلاس سے خطاب کیا
ہم یہاں ایچ آئی وی کے خلاف لڑنے کے لئے یکجا ہوئے ہیں:ڈاکٹر ہرش وردھن
‘‘بھارت تقریبا 1.4 ملین لوگوں کو مفت اینٹی ریٹرووائرل علاج فراہم کرارہا ہے’’
‘‘اگرہمیں آئندہ 10 برسوں میں ایڈز کاخاتمہ کرنے کے وعدے کو پورا کرنا ہے تو ہمیں ایچ آئی وی کی نئی منتقلی کوپوری طرح ختم کرنا ہوگا’’
نئی دہلی11جون 2021: صحت اورخاندانی بہبود کے مرکزی وزیر ڈاکٹر ہرش وردھن نے آج ویڈیو کانفرنس کے ذریعہ اقوام متحدہ کی جنرل اسمبلی کے 75 ویں اجلاس سے خطاب کیا۔
مرکزی وزیر صحت نے قرار داد260/75 پر اپنے خیالات کااظہار کیا۔ جس میں ایچ آئی وی/ ایڈز سے متعلق عہد بندی کے اعلان کےنفاذ اور ایچ آئی وی/ ایڈز سے متعلق سیاسی اعلانات کے بارے میں بتایا گیا ہے۔
انہوں نے اپنے خطاب میں کہا:
آج اقوام متحدہ جنرل اسمبلی کے اس باوقار فورم سے خطاب کرنا میرے لئے اعزاز اور خوشی کا باعث ہے۔ اپنی حکومت کی جانب سے میں آپ سبھی کو مبارکباد پیش کرتا ہوں اور اس میٹنگ کے انعقاد میں شامل سبھی کا شکریہ ادا کرتا ہوں۔ ایڈزکے بارے میں اس اعلی سطحی میٹنگ میں شرکت کرنا بھارت کے لئے خوشی اوراعزاز کی بات ہے۔
عام طور پر خیال کیا جاتا ہے کہ ایچ آئی وی وبا قابو میں آگئی ہے، لیکن وباؤں میں ابھار آیا کرتے ہیں اس لئے مسلسل نگرانی اور اس کے علاج کےلئے وقت پر مناسب اقدامات کی ضرورت ہے۔
اپنی بات میں ان ہیلتھ کیئر پرووائڈرس اور صف اول کے کارکنان اور آؤٹ ریچ کارکنان کی ستائش سے شروع کروں گا جنہوں نے کووڈ-19 کے دوران اس بات کو یقینی بنانے کے لئے اپنی جان خطرے میں ڈالی کہ ایچ آئی وی والاکوئی بھی شخص بغیر دوا کے نہ رہ جائے۔اس موقع پر میں ان لوگوں کے لئے خراج عقیدت پیش کروں گا جنہوں نے ہماری بہترین کوششوں کے باوجود اس مدت میں ایچ آئی وی-ایڈز کی وجہ سے اپنی جان گنوائی۔
بھارت نے ا س بات کی مثال بہت اچھی طرح سے پیش کی ہے کہ وبا کاسامنا کرنے میں عدم مساوات اورخامیوں کو دور کرنے کے سلسلے میں مضبوط سیاسی قیادت بہت اہم ہوتی ہے۔ کووڈ -19 عالمی وبا کے دوران بھارت نے ایچ آئی وی خدمات پر کووڈ کے اثر کو کم کرنے کے لئے معاشرے، سول سوسائٹی اور ترقیاتی شراکت داروں کی شمولیت سے تیزی سے اور وقت پر کارروائی کی۔ بھارت نے ایچ آئی وی اورایڈز کی روک تھام اور کنٹرول سے متعلق قانون 2017 مرض سےمتاثرہ لوگوں کے انسانی حقوق کے تحفظ کے لئے ایک قانونی فریم ورک فراہم کراتا ہے۔
بھارت کا منفرد ایچ آئی وی کے روک تھام کاماڈل سماجی رابطے کے نظریہ پر مرکوز ہے جس کے ذریعہ سول سوسائٹی کی مدد سے نشانے کے مطابق پروگرام نافذ کئے جاتے ہیں۔ پروگرام کا مقصد رویہ میں تبدیلی لانا، مواصلات ، آؤٹ ریچ سروس ڈلیوری، کونسلنگ اور ٹیسٹنگ اور ایچ آئی وی کیئر کے رابطوں کو یقینی بنانا ہے۔
بھارت تقریبا1.4ملین لوگوں کو مفت اینٹی ریٹرووائرل علاج فراہم کرا رہا ہے، بھارتی ادویات افریقہ میں رہنے والے ایچ آئی وی سے متاثرہ لاکھوں افراد تک پہنچ رہی ہیں۔دور دراز رہنے والے اور خطرے کے اندیشے والی آبادی پر مرکوز کرنے کے لئے بھارت کے نیشنل اینڈز کنٹرول پروگرام میں ترامیم کی گئی ہیں۔ ایچ آئی وی سے متاثرہ افراد کو ہم آہستہ آہستہ ڈولیوٹ گریویر کی طرف لارہے ہیں جو کہ ایک محفوظ او رکارگر اینٹی ریٹرووائرل میڈیکیشن ہے۔
وائرل لوڈ ٹیسٹنگ سہولتوں میں اضافہ کیا گیا ہے اور ماں کے بچے میں ایچ آئی وی کی منتقلی کو ختم کرنے کا نشانہ حاصل کرنے کے مقصد سے ایچ آئی وی کونسلنگ، جلد تشخیص کے لئے ٹیسٹنگ اورکمیونٹی بیسڈجانچ میں اضافہ کیا گیا۔ بھارت سرکارکے ‘ہرکسی کے اعتماد کے ساتھ سبھی کی ترقی کے لئے ملکر کام کرنے’ کے اصول پر عمل کرتے ہوئے نیشنل ایڈز کنٹرول پروگرام میں ایچ آئی وی کی روک تھام اوراس کےعلاج کے لئے امداد حاصل کرنے کے مقصد سے سرکاری اورنجی شعبے کی صنعتوں کےساتھ مفاہمت ناموں پر دستخط کئے ہیں۔ بھارت ایچ آئی وی دیکھ ریکھ کے سلسلے میں کوششوں میں اتنا اضافہ کرنا چاہتا ہے کہ وہ اس مہلک مرض سے متاثرہ 100 فیصد لوگوں تک پہنچ سکے۔
اس بات سے ہم اچھی طرح واقف ہیں کہ نشانے کو پورا کرنے میں محض 115 ماہ کی مدت باقی رہنے پر اگر ہمیں آئندہ دس برسوں میں ایڈز کو ختم کرنے کے وعدے کو پورا کرنا ہے تو ایچ آئی وی کی نئی منتقلی کو پوری طرح بند کرنا ہوگا۔ ہمارے سامنے ایک طویل سفر ہے، ہمیں درپیش چیلنجوں اورخامیوں کا اندازہ لگانا ہے اورانہیں شناخت کرنا ہے، اپنے پروگرام کی اصلاح کرنی ہے، معلومات شیئر کرنی ہے، بہترین طریقہ کار اختیار کرنے ہیں اورایڈز وبا کے خاتمے کے پائیدار ترقیاتی مقصد کو2030 تک پورا کرنا ہے جو کہ عوامی صحت کے لئے ایک بڑا خطرہ ہے۔